যুগান্তর রিপোর্ট  বিরোধীদলীয় নেত্রী খালেদা জিয়ার কনিষ্ঠ পুত্র আরাফাত রহমান কোকোর বিরুদ্ধে দায়ের করা মুদ্রা পাচার মামলার রায় আজ। ঢাকার বিশেষ জজ আদালত ৩-এর বিচারক মোজাম্মেল হোসেন রায় দেবেন। রোববার এ মামলার ওপর যুক্তিতর্ক শেষে সংশ্লিষ্ট আদালত রায়ের এই দিন ধার্য করেছিলেন। এদিকে বুধবার কোকোর আইনজীবীরা এক সংবাদ সম্মেলনে এ মামলায় ন্যায়বিচার পাওয়া নিয়ে শংকা প্রকাশ করেছেন। মামলাটিকে রাজনৈতিক উদ্দেশ্যপ্রণোদিত দাবি করে তারা বলেন, প্রধানমন্ত্রী থেকে শুরু করে  মন্ত্রিপরিষদের সদস্যরা বিচার বিভাগের প্রতি নির্দেশনা (ডিকটেশন) দিয়েছেন। আরাফাত রহমান কোকো ও সাবেক নৌপরিবহনমন্ত্রী আকবর হোসেনের ছেলে ইসমাইল হোসেন সায়মনের বিরুদ্ধে ২০০৯ সালের ১৭ মার্চ রাজধানীর কাফরুল থানায় দুর্নীতি দমন কমিশনের উপ-পরিচালক আবু সাঈদ মামলা করেন।  বিস্তারিত »